کراچی(آن لائن)وزیراعظم عمران خان کراچی نا ویل آتا اآخبتی ایسری کن 1100 ارب روپئی نا تاریخی ءُ پیکیج اسے نا پڑو ءِ کرینے،دا پڑو ءِ او شنبے آ دورہ کراچی نا وخت آ کراچی کمیٹی نا دیوان آن پد گورنر سندھ عمران اسماعیل و وزیراعلی سید مراد علی شاہ تون اوار میڈیا تون ہیت و گپ کرسا کرے۔او پارے کہ پیکیج ءِ بنجائی و صوبائی حکومت اسیجا شین تسنو، کوشست کینہ کہ مسہ سال اٹ دیر انا ویل ہم ایسر مرے۔
کراچی نا ویل آتا ایسری کن بنجا2 سال آن پد سنجیدہ خننگ انگ اٹی ءِ‘بلاول
وزیر اعظم پارے کہ کراچی نا ویل آتا ایسری کن صوبائی کوآرڈینیشن عمل درآمد کمیٹی ٹہیفنگانے، نالی تا سفا کننگ نا کاریم ءِ ا ین ڈی ایم اے ءِ تننگا، او کاریم ءِ ہم بنا کرینے، بے اُرا مروک غریب آتے دوارہ آباد کننگ سندھ حکومت نا زمواری ءِ۔
وزیر اعظم جمعہ غا کراچی آ کاہک، بھلو پیکیج اسے نا پڑو ئِ کیک، شبلی فراز
او پارے کہ سیوریج سسٹم نا بابت ہم فیصلہ کننگانے، سالڈ ویسٹ نا ویل ہم دا پیکیج نا بشخ اسے، کراچی ٹی ٹرانسپورٹ نا ویل ءِ ایسر کننگ کن سرکلر ریلوے ہم ہندا پیکیج نا رد اٹ پورو مریک۔
